text: Sikehûs
  In Sikehûs of hospitaal is in sintrum dêr't profesjoniele genêskundige soarch ferliend wurdt troch artsen en ferpleechkundigen oan minsken. Men kin hjir terjochte foar help by ferwûnings ûntstien by ûngelokken; EHBO, ambulânsetsjinst mei in hjirfoar ynrjochte operaasjekeamer en intensive care ôfdieling of foar in spesifike behandeling as de húsdokter trochferwiisd.
  Eartiids[bewurkje seksje | boarne bewurkje]
  De earste sikehuzen ûntstienen yn de midsiuwen as ûnderdiel fan in religieuske mienskip lykas in kleaster. Dat is noch te sjen oan de beneaming fan it ferpleegjend personiel: 'suster' of 'broeder' en yn de namme fan guon sikenhuzen: "Wilhelmina gasthûs" en "St. Jans gasthûs". Letter gongen sikehuzen diel útmeitsjen fan universiteiten dêr't les jûn waard yn genêskunde, de saneamde "Akademyske sikehuzen". Inkele âlde nammen binne bewarre: gasthûs, ho(spitaal) oare nammen binne ferwdûn: leproazehûs, pest- of dolhûs. De lêste trije wienen mear om te isolearjen of te ferplegen, net ynearsten om te genêzen. Spesjalistys- medyske behanneling bestie doe net.
  In protte lokale sikehuzen binne yn de 20e iuw ûntstien fanút de needsaak yn in streek om in sikehûs te hawwen. Dat binne faak stiftingen, dy't noch altiten foar in lyts part finansierd wurde út jeften.
  Tsjintwurdich[bewurkje seksje | boarne bewurkje]
  Yn de striid om de kosten fan de sûnenssoarch te behearskjen, wurdt besocht sikehuzen as in bedriuw te runnen, sikehuzen moatte harren besteansrjocht bewize. Tsjinstridich is dat de soarchplicht foar in sikehûs bestean bliuwt, wylst saken as finansiering, fersekeringen, wachtlisten en polityk in wichtige rol spylje. In wichtige stap nei "merkwurking yn de soarch" is de ynfiering fan de DBC-systematyk.
  Spesjalisaasje[bewurkje seksje | boarne bewurkje]
  Guon algemiene sikehuzen binne spesjalisearre yn bepaalde soarch. Dizze spesjalisaasje is nuttich omdat dêrtroch de nedige kennis en ynfesteringen op ien plak bondele binne.
  Sikehuzen yn Fryslân[bewurkje seksje | boarne bewurkje]
  Plak | Sikehûs | Bysûnderheden |
  Dokkum | De Sionsberg [1] | |
  Drachten | Nij Smellinghe [2] | |
  Harns | Sikehûs De Batting [3] | |
  It Hearrenfean | De Tsjongerskâns [4] | |
  It Hearrenfean | Holystaete ( Selsstannich Behandelsintrum Klinyk ) [5] | |
  Ljouwert | Medysk Sintrum Ljouwert [6] | |
  Snits | Antonius Sikehûs [7] |